LV Eiropas Savienības Oficiālais Vēstnesis C 261/7

Grozījuma pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2016/C 261/07)

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA/AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

POMMES ET POIRES DE SAVOIE / POMMES DE SAVOIE / POIRES DE SAVOIE

ES Nr. FR-PGI-0117-01376 – 24.9.2015.

ACVN ( ) AĢIN ( X )

1. Pieteikuma iesniedzēja grupa un tās likumīgās intereses

Syndicat Fruits des Savoie Maison de l’Agriculture 52 avenue des Îles 74994 Annecy Cedex 9 FRANCE Tālr. +33 479338317 Fakss +33 479339253 E-pasts: syndicatfruitsdessavoie@haute-savoie.chambagri.fr

Arodbiedrībā ietilpst augļu audzētāji, audzētāji–nosūtītāji, audzētāji–uzglabātāji un nosūtīšanas vietas. Kā tādai tai ir tiesības iesniegt produkta specifikācijas grozījumu pieteikumu.

2. Dalībvalsts vai trešā valsts

Francija

3. Produkta specifikācijas punkts, uz kuru attiecas grozījums vai grozījumi

— ☒ Produkta nosaukums — ☒ Produkta apraksts — ☒ Ģeogrāfiskais apgabals — ☒ Izcelsmes apliecinājums — ☒ Ražošanas metode — ☐ Saikne — ☒ Marķējums — ☒ Cits: Grupas nosaukums un adrese, atsauces attiecībā ar pārbaudes struktūru

4. Grozījuma vai grozījumu veids

— ☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu — ☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja par produktu nav publicēts vienots dokuments (vai tā ekvivalents)

5. Grozījums vai grozījumi

Pieteikuma iesniedzēja grupa vēlas atjaunināt produkta specifikācijas formu un ietvert noteiktu kopīgas ģeogrāfiskā apgabala prakses paraugu skaitu, kas nostiprina šā AĢIN saikni ar teritoriju.

5.1. Produkta nosaukums

Tā ir lūgusi esošajam nosaukumam Pommes et Poires de Savoie pievienot šādus nosaukumus: Pommes de Savoie un Poires de Savoie. Grupa vēlas izmantot nosaukumus Pommes de Savoie vai Poires de Savoie uz iepakojumiem vai marķējumos, kur produkti ir vienīgi āboli vai vienīgi bumbieri. Līdz šim uzņēmēji nav izmantojuši šos vienkāršos nosaukumus, savu produktu marķējumos izmantojot nosaukumu Pommes et poires de Savoie.

5.2. Produkta apraksts

Šī nodaļa pārskatīta un papildināta.

Augļu aprakstā ietverts vizuāls, fizikāli ķīmisks un organoleptisks apraksts. Augļu tirdzniecības šķiras ir paplašinātas ar II šķiras augļiem, kuru kraupja plankumi nedrīkst pārsniegt 1 cm2 no augļa kopējās virsmas. Grupas mērķis ir, lai AĢIN iegūtu augļi, kas izaudzēti bioloģiskajā lauksaimniecībā.

Reģistrētajā produkta specifikācijā ir sniegts dažu apstiprināto šķirņu rezumējošs apraksts (“Golden délicious”, “Reinette Blanche du Canada” un “Melrose”), ir pievienots šādu ābolu šķirņu apraksts: “Idared”, “Reinette grise du Canada” un “Jonagold”; bumbieriem [ir pievienota] šķirne “Passe Crassane”.

Apstiprināto šķirņu saraksts tika papildināts ar šādam šķirnēm:

— āboli: “Reine des reinettes”, “Elstar”, “Delgollune”, “Gala”, “Delcorf”, “Pinova”, “Fuji”, “Suntan”, “Initial”, “Pilot”, “Belle de Boskoop”, “Dalinco” un “Opal”,

— bumbieri: “Williams”, “Louise Bonne d’Avranches”, “Conférence”, “Doyenné du Comice” un “Général Leclerc”.

Šajā grozījumā atspoguļojas Savojas augļdārzu specifiskums, kuriem raksturīga ļoti liela iekopto šķirņu dažādība; atšķirīgs augstums virs jūras līmeņa, izvietojums, augsnes tipi ir veicinājuši daudzu šķirņu pielāgošanos. Šī dažādība atbilst Savojā ļoti izplatītā ātrā vai vidēji ātrā tirdzniecības aprites modeļa vajadzībām. Šis tirdzniecības veids prasa plašu šķirņu klāstu, kas ļauj ņemt vērā iespējamo augļa uzglabāšanas ilgumu un tādējādi stingri ievērot ķīmiskās apstrādes izmantošanas aizliegumu pēc ražas novākšanas.

Visas produkta specifikācijas projektā ierakstītās šķirnes ir pārbaudītas, lai pārliecinātos par to īpašībām un to cēlonisko saikni ar raksturīgajiem ģeogrāfiskā apgabala augsnes un klimata apstākļiem.

Norāde par minimālo izmēru, kas attiecas tikai uz trīs ābolu šķirnēm, ir svītrota. Attiecībā uz visiem augļiem ir jāievēro Eiropas tiesību akti, tostarp saistībā ar izmēriem. Attiecībā uz izmēru grupa piemēro katrai tirdzniecības kategorijai savu definīciju.

Turklāt no produkta specifikācijas ir izņemta ābolu šķirne “Mutsu”. Izstrādājot produkta specifikāciju, grupa jau pirms rezultātu saņemšanas no izmēģinājumu vietām noteica šķirņu sarakstu, kuras varētu atbilst tam, ko sagaida no Pommes et Poires de Savoie produkcijas. Šķirnes “Mutsu” gadījumā izmēģinājumu rezultāti neatbilda gaidītajam, tāpēc šī šķirne nekad nav tikusi stādīta ražošanai.

Lai vienkāršotu pārbaudi, ar kuru nosaka augļu atbilstību to organoleptiskajam un fizikāli ķīmiskajam aprakstam, produkta specifikācijā ir ieviesti mērķlielumi.

5.3. Ģeogrāfiskais apgabals

Ģeogrāfiskais apgabals, kas sākotnēji tika definēts atbilstoši tīri administratīviem kritērijiem, tika attiecināts uz ražošanas vēsturisko reģionu, kurā neiekļaujas pašvaldības, kas atrodas augstu kalnos, kur nevar sasniegt pietiekamu augļu gatavības pakāpi. Lai stiprinātu produkta saikni ar tā teritoriju, ģeogrāfiskais apgabals ir sašaurināts līdz konkrētām pašvaldībām divos – Savojas (Savoie) un Augšsavojas (Haute-Savoie) – departamentos un paplašināts ar septiņām papildu pašvaldībām Ēnas (Ain) departamentā, jo ir pierādīta to funkcionālā saikne ar [ģeogrāfiskā] apgabala uzņēmējiem. Visās šajās pašvaldībās ir vienādi klimatiskie apstākļi.

Ģeogrāfiskā apgabala definīcijas kritērijus var atspoguļot šādi:

— pašvaldība, kurā audzē ābolus un bumbierus saskaņā ar nosacījumiem, kas ir paredzēti AĢIN produkta specifikācijā,

— augstums virs jūras līmeņa 200–1 500 m,

— priekškalnei raksturīgs paugurains reljefs,

— dziļa augsne, kas pārsvarā atrodas uz kaļķakmens nogulumiežu veidojumiem,

— kontinentāls klimats ar Vidusjūras ietekmi, kas ir par iemeslu būtiskam nokrišņu daudzumam (1 000 mm),

— daudznozaru lauksaimniecības un lopkopības vieta.

AĢIN Pommes et Poires de Savoie / Pommes de Savoie / Poires de Savoie ģeogrāfiskajā apgabalā ir iekļautas 463 pašvaldības no 650.

5.4. Izcelsmes apliecinājums

Uzņēmēju deklarēšanas pienākumi ir precizēti, lai atvieglotu datu ierakstu pārbaudi. Turklāt ir izveidota izsekojamības sistēma, lai vienkāršotu produkta pārraudzību.

Augļu identifikācijas zīmes: lai nodrošinātu izsekojamību, ir precizēts, ka augļi, kuriem pienākas AĢIN nosaukums Pommes et Poires de Savoie / Pommes de Savoie / Poires de Savoie, tiek katrs atsevišķi identificēti ar uzlīmi, uz kuras ir atveidota šī identifikācija, ja patērētājiem tos piedāvā neiepakotā veidā. Tomēr šī prasība nav jāievēro tiešajā pārdošanā, kad patērētājs produktu iegādājas no ražotāja, vai tad, ja augļi tiek pārdoti neatvērtā iepakojumā.

5.5. Ražošanas metode

Šī produkta specifikācijas daļa izskatīta no jauna un papildināta atbilstoši diviem mērķiem:

— izstrādāt precīzus, viegli pārbaudāmus noteikumus. Normas, kurās ietverti skaidrojumi un ieteikumi, ir svītrotas no pašlaik reģistrētās produkta specifikācijas,

— saglabāt un precizēt rīcības noteikumus par augļkoku dārziem, kuros tiek veicināta augsnes/augu kopuma fizikālā stāvokļa saglabāšana, tādējādi stiprinot ar dabisko vidi saistītu augļu ražošanu.

Ieviesta produkta aprites shēma.

Šie noteikumi attiecas uz še turpmāk uzskaitītajiem faktoriem.

Šķirņu atlases protokola ieviešana

Katras jaunas šķirnes gadījumā ir jāievēro atbilstības kritēriji, kuriem ir jāsakrīt ar produkta aprakstā minētajām īpašībām. Šā protokola prasībās ietilpst:

— Pommes et Poires de Savoie / Pommes de Savoie / Poires de Savoie īpašību ievērošana,

— sertificēta augu materiāla vai no vīrusiem brīva materiāla izmantošana,

— ģeogrāfiskajā apgabalā audzēto šķirņu izmantošana saskaņā ar produkta specifikācijas normām,

— audzēšanas tehnoloģiju un sanitāro normu ievērošana.

Augu materiāla izvēle

Lai aizsargātu augļkoku dārza ražošanas potenciālu, ir noteikts pienākums izmantot augus bez vīrusiem. Ir precizēti augu un koku audzētāju pienākumi tiešas augu izmantošanas gadījumā.

Stādījumu biezība

Lai nodrošinātu kokiem pietiekamu zemes platību un piemērotu apgaismojumu, stādījumu biezība ir noteikta maksimāli 3 500 stumbru uz hektāru platības katram jaunam stādījumam.

Augsnes kopšanas veids

Šīs nodaļas normas ir papildinātas, nosakot, ka stādījumu apsēšana ar zāli ir obligāta, sākot no trešā gada pēc [koku] iestādīšanas, un ka zālei ir jānoklāj ne mazāk kā 60 % rindstarpu platības ar vismaz 2 metrus platu joslu. Augsnes noklāšana ar zāli palielina relatīvā gaisa mitruma diennakts svārstības, kas veicina iesārtas krāsas veidošanos uz augļu virsas.

Turklāt, lai veicinātu tādu audzēšanas praksi, kas mazāk apdraud apkārtējo vidi, un lai tādējādi aizsargātu augsnes sākotnējās īpašības, ir aizliegta jebkādu ķīmiskajā sintēzē iegūtu līdzekļu izmantošana.

Apūdeņošana, mēslošana un fitosanitārā aizsardzība

Visas šīs normas ir vērstas uz dažādu resursu saprātīgu izmantošanu. Izvirzītie mērķi ir:

— stiprināt ražošanas elementu kopuma aizsardzību (augsne, augu materiāls), lai saglabātu AĢIN teritorijas diferenciācijas elementus,

— nodrošināt koka audzēšanu tā, lai veicinātu tam barības vielu regulāru uzņemšanu, attiecīgi regulējot tā augšanas sparu, kas ir augļu vienmērīgas un lēnas nogatavošanās pamatā. Šāds mērķis ir izvirzīts, lai izaudzētajiem augļiem, it īpaši āboliem, būtu stingrs un kraukšķīgs mīkstums.

Attiecībā uz fitosanitāro līdzekļu izmantošanu, grupa ir popularizējusi uzņēmēju vidū šo līdzekļu atbilstīgu izmantošanu pēc tam, kad ir veikti tehniskie novērojumi laukā. Jo īpaši ir jāierobežo fitosanitāro līdzekļu nevajadzīga izmantošana un tādējādi ir jāstiprina saikne starp augļu audzēšanu un audzēšanas teritoriju.

Apputeksnēšana

Priekšroka tiek dota bišu veiktai apputeksnēšanai ar pienākumu turēt vismaz vienu stropu augļkoku dārzu tuvumā ne vairāk kā četru kilometru attālumā, t. i., attālumā, kas atbilst vienas darba bites pārvietošanās rādiusam.

Augļu ražas novākšana

Pēc ražas novākšanas obligāta ir tās fizikāli ķīmiskā analīze. Tā ļauj pārliecināties par augļu īpašībām. Šīs zināšanas ļauj uzņēmējam izvēlēties gan to, kādus uzglabāšanas apstākļus izmantot, gan vispiemērotāko tirdzniecības datumu.

Turklāt jebkāda augļu ķīmiskā apstrāde pēc ražas novākšanas ir aizliegta, tādējādi liekot uzņēmējiem iegūt augļus tādā kvalitātē, kas veicina to uzglabāšanu.

Uzglabāšanas apstākļi ir precizēti

Ir svītrotas normas par uzglabāšanas ilgumu atbilstoši augļu tirdzniecības aprites ātrumam un to uzglabāšanas veidam. Tam ir savs pamats, jo uzņēmēju rīcībā ir efektīvs uzglabāšanas aprīkojums, lai saglabātu produkta īpašības. Praktiskā vadība ir atstāta uzņēmēja ziņā, kas pats uzrauga dažādu šķirņu gatavības pakāpi, mainīgus uzglabāšanas apstākļus (temperatūra, mitrums), pakāpenisku produkta laišanu tirgū.

Punktā “Produkta apraksts” aprakstītās analīzes, kuras veic tirdzniecības brīdī, ļauj pārliecināties par augļa sākotnējo īpašību saglabāšanas prasmi.

Uzglabātāju un nosūtītāju pienākumi ir aprakstīti, it īpaši aizliegums galīgajam iepakojumam izmantot palešu kastes un pienākums marķēt katru augli ar atsevišķas uzlīmes piestiprināšanu.

5.6. Marķējums

Papildināti un precizēti marķēšanas pienākumi.

Tajos it īpaši ir paredzēts, ka iepakoti produkti var tikt marķēti atkarībā no produkta veida.

5.7. Citi grozījumi

Atjaunināts grupas nosaukums un adrese, kā arī norādes attiecībā uz pārbaudes struktūru.

VIENOTS DOKUMENTS

POMMES ET POIRES DE SAVOIE / POMMES DE SAVOIE / POIRES DE SAVOIE

ES Nr. FR-PGI-0117-01376 – 24.9.2015.

ACVN ( ) AĢIN ( X )

1. Nosaukumi

Pommes et Poires de Savoie / Pommes de Savoie / Poires de Savoie

2. Dalībvalsts vai trešā valsts

Francija

3. Lauksaimniecības produkta vai pārtikas produkta apraksts

3.1. Produkta veids

1.6. grupa. Svaigi vai pārstrādāti augļi, dārzeņi un labība

3.2. Produkta, uz kuru attiecas 1. punktā minētais nosaukums, apraksts

Pommes et Poires de Savoie / Pommes de Savoie / Poires de Savoie ir svaigi augļi.

Pommes de Savoie ir izaudzēti no šādām šķirnēm un to mutācijām: “Belle de Boskoop”, “Dalinco”, “Delcorf”, “Delgollune”, “Elstar”, “Fuji”, “Gala”, “Golden Delicious”, “Idared”, “Initial”, “Jonagold”, “Melrose”, “Opal”, “Pinova”, “Pilot”, “Reine des reinettes”, “Reinette blanche du Canada”, “Reinette grise du Canada”, “Suntan”.

Poires de Savoie ir cēlušies no šķirnēm un to mutācijām: “Conférence”, “Doyenné du Comice”, “Général Leclerc”, “Louise Bonne d’Avranches”, “Passe Crassane”, “Williams”.

Pommes de Savoie un Poires de Savoie piemīt šādas īpašības:

— dzelteno ābolu šķirnēm: iesārta krāsa vienā pusē,

— divkrāsu ābolu šķirnēm: iekrāsojušās virsas īpatsvaram ir jāatbilst spēkā esošajos UNECE standartos noteiktās “Ekstra” šķiras prasībām,

— šķirnēm “Reinette Blanche du Canada”, “Reinette Grise du Canada”, “Reine des Reinettes”, “Belle de Boskoop” raksturīgs rūsinājums,

— bumbieriem: iegarena forma un rūsinājums šķirnēm “Conférence”, “Doyenné du Comice”, “Passe Crassane” un “Général Leclerc”. Tie atbilst šādām spēkā esošajā tirdzniecības regulā noteiktām tirdzniecības kategorijām: — “Ekstra” vai I šķira, — II šķira vienīgi augļiem, kuriem nav rūsinājuma; pārējās augļu īpašības atbilst “Ekstra” vai I šķirai.

Fizikāli-ķīmiskas īpašības

Izvedot no uzglabāšanas noliktavas, Pommes et Poires de Savoie / Pommes de Savoie / Poires de Savoie ir jāatbilst šādiem standartiem:

Dzeltenajiem āboliem:

Šķirnes Datums Stingrība kg/cm2 Briksa grādi Skābums G ābolskābes/litrs sulas Tio [Thiault] indekss Vizuālais aspekts CTIFL (2) skala “Golden” Pārdot līdz 1. novembrim ≥ 5 ≥ 12 ≥ 4 175 ≥ C4 Pārdot no 1. novembra līdz 31. decembrim ≥ 5 ≥ 12 ≥ 3,5 165 ≥ C4 Pārdot no 1. janvāra līdz 28. februārim ≥ 5 ≥ 12 ≥ 3 160 ≥ C4 Pārdot pēc 1. marta ≥ 4,5 ≥ 12 ≥ 2,8 155 ≥ C4 “Opal” ≥ 5 ≥ 12 — — —

Divkrāsu āboliem:

Šķirnes Stingrība līdz 31. janvārim Stingrība pēc 1. februāra Grādi Skābums Vizuālais aspekts “Delbard Estival” ≥ 5 ≥ 4,5 ≥ 12 ≥ 1/3 virsas iekrāsojusies Sākotnēji ≥ 5 ≥ 4,5 ≥ 12 ≥ 1/3 virsas iekrāsojusies “Reine des reinettes” ≥ 5 ≥ 4,5 ≥ 12,5 ≥ 6 ≥ 1/3 virsas iekrāsojusies “Elstar” ≥ 5 ≥ 4,5 ≥ 12,5 ≥ 6 ≥ 1/3 virsas iekrāsojusies “Gala” ≥ 5 ≥ 4,5 ≥ 12 ≥ 1/3 virsas iekrāsojusies “Belle de Boskoop” un mutācijas ≥ 5 ≥ 4,5 ≥ 12 ≥ 6 “Suntan” ≥ 5 ≥ 4,5 ≥ 12 ≥ 6 — “Jonagold” ≥ 5 ≥ 4,5 ≥ 12 ≥ 1/3 virsmas iekrāsojusies “Reinette blanche du Canada” ≥ 5 ≥ 4,5 ≥ 12 ≥ 6 “Reinette grise du Canada” ≥ 5 ≥ 4,5 ≥ 12 ≥ 6 ≥ 3/4 rūsinājuma “Pinova” ≥ 5 ≥ 4,5 ≥ 13 ≥ 1/3 virsas iekrāsojusies “Dalinco” ≥ 5 ≥ 4,5 ≥ 12,5 ≥ 1/3 virsas iekrāsojusies “Jubilé” ≥ 5 ≥ 4,5 ≥ 12,5 ≥ 1/3 virsas iekrāsojusies “Pilot” ≥ 5 ≥ 4,5 ≥ 12 ≥ 6 ≥ 1/3 virsas iekrāsojusies “Melrose” ≥ 5 ≥ 4,5 ≥ 12 ≥ 1/3 virsas iekrāsojusies “Idared” ≥ 5 ≥ 4,5 ≥ 12 ≥ 1/2 virsas iekrāsojusies “Fuji” ≥ 5 ≥ 4,5 ≥ 12,5 ≥ 1/2 virsas iekrāsojusies

Bumbieriem:

Šķirnes Stingrība Grādi Vizuālais aspekts “William” 2–6 ≥ 11 “Louise Bonne d’Avranches” 2–6 ≥ 12 “Général Leclerc” 2–6 ≥ 12 Rūsinājuma esība “Conférence” 2–6 ≥ 12 Rūsinājuma esība “Comice” 2–6 ≥ 12 Vienas puses krāsojuma iespējamība “Passe Crassane” 2–6 ≥ 12 Rūsinājuma esība kātiņa iedobumā

Organoleptiskās īpašības

Pommes de Savoie ir raksturīgs līdzsvars starp augstu cukura saturu un izsmalcinātu skābumu, un stingru un kraukšķīgu mīkstumu.

Poires de Savoie ir raksturīgs stingrs un kūstošs mīkstums, tiem ir maiga un salda garša.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Ābolu un bumbieru audzēšana un uzglabāšana tiek īstenota ģeogrāfiskajā apgabalā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Iepakošana obligāti tiek veikta ģeogrāfiskajā apgabalā, ņemot vērā:

— augļu trauslumu un to neizturīgumu pret triecieniem, kas prasa īpašu rūpīgumu iepakošanas vietās, bet augļu pārcilāšanu samazināt līdz minimumam,

— uzglabātāju zinātību un rūpību, kas tiek veltīta augļu kvalitātes apsekošanai iepakošanas laikā,

— Pommes et Poires de Savoie / Pommes de Savoie / Poires de Savoie identifikācijas sistēmu, kas uzliek pienākumu piestiprināt atsevišķu uzlīmi, uz kuras ir norādīts ģeogrāfiskais apgabals. Šīs uzlīmes piestiprināšana notiek, ņemot vērā fizikāli ķīmisko analīžu rezultātus laišanai tirdzniecībā.

3.6. Ar reģistrēto nosaukumu apzīmētā produkta marķēšanas īpašie noteikumi

Neatkarīgi no normatīvajām norādēm, kas piemērojamas visiem āboliem un bumbieriem, augļu marķēšanā ir jāievēro šādi noteikumi:

— nosaukumiem Pommes et Poires de Savoie vai Pommes de Savoie, vai Poires de Savoie ir jābūt precīzi norādītiem uz katra iepakojuma,

— ziņām par audzētāju vai uzglabātāju, vai iepakotāju ir jābūt precīzi norādītām,

— ziņām par sertifikācijas iestādi ir jābūt precīzi norādītām.

4. Apraksts par produkta saikni ar ģeogrāfisko vidi vai ģeogrāfisko izcelsmi

Ain departamentā– šādu pašvaldību teritorija: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu, Vongnes.

Savoie departamentā– visu pašvaldību teritorija, izņemot šādu pašvaldību teritoriju: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget, Villaroger.

Haute-Savoie departamentā– visu pašvaldību teritorija, izņemot šādu pašvaldību teritoriju: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix, La Vernaz.

5. Saikne ar ģeogrāfisko apgabalu

Ģeogrāfiskā apgabala specifika

Reljefa un ģeoloģijas īpatnības

AĢIN Pommes et Poires de Savoie / Pommes de Savoie / Poires de Savoie ģeogrāfiskajam apgabalam ir dabiskas, skaidri iezīmējušās robežas. Ziemeļos tas robežojas ar Ženēvas (Léman) ezeru, Austrumos un Dienvidos ar Alpu kalnu grēdu, bet Rietumos ar Kolombjē (Colombier) kalnu masīvu un Šartrēzes (Chartreuse) kalnu masīvu.

Tas atrodas 200–1 500 metru augstumā virs jūras līmeņa ar diezgan paugurainu reljefu, kas raksturīgs Savojas priekškalnei.

No augsnes dabisko īpatnību viedokļa Priekšalpiem ir raksturīgi dominējoši kaļķakmens veidojumi, ko sauc par molasēm un ko bieži saista ar morēnas pauguriem. Augsne ir bagāta ar minerālsāļiem un ūdeni un mijas ar pārsvarā mālainu augsni, kam piemīt agronomiski vērtīga struktūra.

Savojas augsnei raksturīgs arī tas, ka tajā ir atrodams liels organisko vielu īpatsvars, jo tur atrodas daudzas liellopu audzēšanas saimniecības.

Klimatiskās īpatnības

Ziemas ir garas un dažkārt bargas, bet vasaras siltas ar gada nokrišņu līmeni virs 1 000 mm, Priekšalpu kalnu masīvu piekājē sasniedzot pat 1 500 mm. Koku veģetācijas perioda laikā to sadalījums ir vienmērīgs.

Kontinentālo klimatu raksturo plašas temperatūras svārstības, kas izpaužas kā vēsas naktis vasarās un lielas gaisa mitruma svārstības diennaktī.

Vidējā temperatūra parasti ir zema. Tā svārstās starp 8 °C un 10 °C atkarībā no attiecīgās vietas augstuma virs jūras līmeņa.

Attiecībā uz cilvēkfaktoriem ābolu un bumbieru audzēšanai Savojā ir senas tradīcijas, un tā ir daļa no tradicionālās daudznozaru lauksaimniecības un lopkopības sistēmas.

Kā liecina pieejamie vēstures fakti, sākot ar 20. gadsimta 30. gadu beigām, augļu kokus sāka audzēt nelielās ražošanas vienībās un ar lielu šķirņu daudzveidību.

Šajos augļkoku audzēšanas apvidos augļkopji ir veikuši ilgstošu darbu, izraugoties augsni, augu materiālus un šķirnes, kas ir vispiemērotākās vietējiem klimatiskajiem apstākļiem.

Produkta specifika

Pommes et Poires de Savoie raksturo:

— stingrs un kraukšķīgs mīkstums āboliem, stingrs un kūstošs mīkstums bumbieriem,

— līdzsvars starp augstu cukura saturu un izsmalcinātu skābumu, piešķirot tiem viegli skābenu garšu,

— vizuāli iegarenāka forma bumbieriem.

Pommes et Poires de Savoie / Pommes de Savoie / Poires de Savoie tiek augsti vērtēti arī valsts mērogā.

Saikne

AĢIN Pommes et Poires de Savoie / Pommes de Savoie / Poires de Savoie saiknes ar apgabalu pamatā ir uz augstā kvalitāte un reputācija.

Ar šo AĢIN apzīmētā produkta ražošanas ģeogrāfiskajā apgabalā ir augļkoku audzēšanai labvēlīgi dabas apstākļi šādu faktoru dēļ.

Augsne ir bagāta ar minerālsāļiem un ūdeni, kura mijas ar pārsvarā mālainu augsni, kam piemīt agronomiski vērtīga struktūra, un minerālmēslošana tajā ir niecīga, kas ļauj augļiem nogatavoties lēnām: augļi ir ar mazāku ūdens saturu, taču šūnu vairošanās noris tikpat lielā mērā. Šī īpašība ir Pommes de Savoie kraukšķīguma pamatā.

Barības vielām bagātās augsnes ļauj nobriest āboliem un bumbieriem, kuriem īsā laikā jāuzņem liels barības vielu daudzums, ņemot vērā īso aktīvā veģetācijas perioda ilgumu. Skarbo klimatisko apstākļu dēļ aktīvās veģetācijas periods ir īss.

Pommes et Poires de Savoie specifiskuma pamatā ir arī ģeogrāfiskā apgabala klimats.

Visbeidzot, ar AĢIN Pommes et Poires de Savoie / Pommes de Savoie / Poires de Savoie apzīmētais produkts ir iemantojis noteiktu reputāciju savas kvalitātes dēļ, kura tagad ir atzīta visur. L’École Nationale Supérieure de Pâtisserie à Yssingeaux, kurā apmācību nodrošina Meilleurs Ouvriers de France (Labākie meistari Francijā) maiznieki–konditori, min Pommes et Poires de Savoie to garšas kvalitātes dēļ. Pommes de Savoie un Poires de Savoie kvalitāti atzinīgi vērtē restorānu īpašnieki.

Atsauce uz specifikācijas publikāciju

(šīs regulas 6. panta 1. punkta otrā daļa)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) OV L 343, 14.12.2012., 1. lpp.

(2) Augļu un dārzeņu starpnozaru tehnoloģiju centrs (Centre technique interprofessionnel des fruits et légumes, CTIFL) (tulk. piez.).